રાનીનાં લગ્નની સંગીત વિધિમાં ફિલ્મનું સૌથી પહેલું ગીત આવે છે - લંડન ઠુમકદા. આ એક એવું ગીત છે જેની પર ફક્ત ઝૂમવાનું મન થાય છે, એટલે મારુ ધ્યાન ક્યારેય આ ગીતનાં શબ્દો પર ના પડ્યું. હમણાં સબટાઈટલ્સ સાથે ફિલ્મ જોઈ ત્યારે અમુક વસ્તુઓ ખ્યાલ આવી. ફિલ્મનાં અમુક શબ્દો સાથે લંડન ઠુમકદા એટલા માટે છે કારણ કે રાનીનાં લગ્ન વિજય સાથે થઈ રહ્યા છે અને વિજય થોડા સમયથી લંડનમાં રહે છે. લંડનનાં ટ્રાફાલ્ગર સ્ક્વેરથી માંડીને વિદેશી મેમ અને પંજાબીઓની લસ્સીથી માંડી પંજાબી સ્ટાઈલમાં લંડન ઠુમકાનું કેટલું સરસ જોડાણ અને ગોઠવણી! આ ગીતની અંદર લોકોનાં ચહેરા પરનો મલકાટ જોઈને મને થાય છે એ મલકાટ એમના ચહેરા પર હમેંશા રહે.